सरकार दलितों को बनाएगी नौकरी मांगने की बजाय नौकरी देने वाला
प्रधानमंत्रीनरेंद्र मोदी ने मंगलवार को दलित इंडियन चैम्बर ऑफ कॉमर्स एंड इंडस्ट्री (डीआईसीसीआई) की तरफ से हुए दलित उद्यमियों के राष्ट्रीय सम्मेलन में कहा कि उनकी सरकार दलितों के सशक्तिकरण के लिए काम कर रही है। केवल औद्योगीकरण से दलितों को लाभ मिलेगा। आर्थिक रूप से सभी को साथ लेकर चलने पर हमारा जोर है।
मोदी ने दलित समुदाय के उद्योगपतियों से कहा, सरकार हर मोर्चे पर उनके साथ है। दिल्ली में आपका एक दोस्त है और सरकार समाज के निचले तबके के हर शख्स की मजबूती के लिए काम कर रही है। उन्होंने वादा किया कि केंद्र सामाजिक सशक्तीकरण के जरिये दलितों को नौकरी मांगने वाले की बजाय नौकरी देने वाला बनाएगी। उन्होंने कहा, ‘हम सभी जानते हैं कि बाबा साहेब अंबेडकर हमारे संविधान के निर्माता हैं। लेकिन, बहुत से लोग नहीं जानते कि वह एक बहुत अच्छे अर्थशास्त्री भी थे।
बाबा साहेब ने सही कहा था कि औद्योगीकरण से हमारे दलित भाइयों-बहनों को सर्वाधिक लाभ होगा।’ प्रधानमंत्री ने इस मौके पर दलित उद्यमियों को पांच व्यापारिक उत्कृष्टता पुरस्कारों से नवाजा। उन्होंने प्रथम पीढ़ी के उद्यमियों के लिए वेंचर कैपिटल फंड का भी जिक्र किया। उन्होंने कहा, दलित उद्यमियों का यह सम्मेलन इस तथ्य को बता रहा है कि यहां सिर्फ कर्तव्यों की बात करने वाले ही नहीं हैं, बल्कि उन्हें सफलतापूर्वक लागू करने वाले भी मौजूद हैं।
इस मौके पर सामाजिक न्याय एवं अधिकारिता मंत्री थावर चंद गहलोत ने कहा कि पिछले वर्ष एससी-एसटी वर्ग के 15 लाख लोगों को प्रशिक्षित किया गया। उन्होंने कहा, सिर पर मैला ढोने के काम से जुड़े 7500 लोगों को छोटा व्यवसाय खड़ा करने के लिए वित्तीय सहायता दी गई है।
प्रधानमंत्री मुद्रा योजना से अब तक 80 लाख ने लिया कर्ज
अभीतक 80 लाख लोगों ने प्रधानमंत्री मुद्रा योजना के तहत कर्ज लिया है। 50 हजार करोड़ बैंकों ने बिना जमानत छोटे उद्यमियों को ऋण दिया। एससी-एसटी, ओबीसी, महिला उद्यमी सर्वाधिक ऋण पाने वालों में शामिल हैं। 200 करोड़ कमजोर वर्ग की कारोबारी मदद के लिए आईएफसीआई को दिए।
दलितों-पिछड़ों का अच्छे कपड़े पहनना पसंद नहीं किया जाता
पीएमने कहा, अन्य पिछड़ा वर्ग समुदाय से होने के नाते वह सामाजिक भेदभाव को अच्छी तरह समझते हैं। एक समय था, जब बारात में दलितों को घोड़ी पर चढ़ने नहीं दिया जाता था। जब कोई निचले तबके का व्यक्ति अच्छे कपड़े पहनता था, तो उसे अच्छा नहीं माना जाता था और आज भी यह भावना बनी हुई है।
उन्होंने कहा, आज दलित उद्यमी बन कर और करोड़ों रुपए का कर देते हैं और लाखों युवाओं को रोजगार देते हैं। उन्होंने इसे सभी के लिए प्रेरणा और अंबेडकर के लिए सच्ची श्रद्धांजलि बताई। प्रधानमंत्री ने पांच दलित उद्यमियों को कारोबारी उत्कृष्टता सम्मान प्रदान किए। उन्होंने उम्मीद जताई की कि दलित उद्यमी अगले दो वर्ष में दो गुना हो जाएंगे।
दलित उद्योगपतियों से कहा, दिल्ली में आपका एक दोस्त मौजूद
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva